30. ΒΑΣΙΛΙΚΟΝ ΔΙΑΤΑΓΜΑ της 20/26 Σεπτ. 1951 Περί αρτιότητος οικοπέδων, παραχωρηθέντων υπό του Κράτους. Έχοντες υπ’ όψιν τας διατάξεις του υπ’ αριθ. 1042/1949 Ν.Δ/τος «περί ενοποιήσεως των Τεχνικών Υπηρεσιών της Χώρας», τας διατάξεις του υπ’ αριθ. 1671/1951 Α.Νόμου «περί Υπουργικού Συμβουλίου και Υπουργείων», τας διατάξεις του από 17.7.1923 Ν.Δ/τος «περί σχεδίων πόλεων κλπ.» ως μεταγενεστέρως ετροποποιήθησαν και συνεπληρώθησαν και ειδικώτερον του άρθρ. 9, ως και της παρ. 2 του άρθρ. 7 του Ν. 5367/1932 και ιδόντες την υπ’ αριθ. 588/1951 σύμφωνον γνωμοδότησιν του Συμβουλίου της Επικρατείας, προτάσει του Ημετέρου επί της Κοινωνικής Προνοίας Υπουργού, απεφασίσαμεν και διατάσσομεν: Άρθρον μόνον.-Δια οικόπεδα κείμενα εντός ρυμοτομικού σχεδίου της περιοχής του Δήμου Αθηναίων, παραχωρηθέντα υπό του Κράτους δι’ αποφάσεων ή παραχωρητηρίων και μη έχοντα τα ελάχιστα όρια εμβαδού ή και διαστάσεων, τα δια την περιοχήν ταύτην ισχύοντα, ορίζομεν ως ελάχιστα όρια εμβαδού και διαστάσεων τα εκ των αποφάσεων ή παραχωρητηρίων προκύπτοντα. Εν περιπτώσει δε εμβαδού ή διαστάσεων εν τοις πράγμασι μικροτέρων των εις τας αποφάσεις και τα παραχωρητήρια αναγραφομένων, τα οικόπεδα θεωρούνται άρτια και οικοδομήσιμα εφ’ όσον η τοιαύτη διαφορά, δεν οφείλεται εις μείωσιν των οικοπέδων δια μεταβιβάσεων γενομένων μετά την ως άνω υπό του Κράτους παραχώρησιν. Εις τον αυτόν επί της Κοινωνικής Προνοίας Υπουργόν ανατίθεται η δημοσίευσις και εκτέλεσις του παρόντος Β.Δ/τος. Σελ. 294 23.Δ.α.30 Σχέδια Πόλεων 